钦定古今图书集成/历象汇编/岁功典/第057卷 > 《遵生八笺》 > 秋时幽赏
## 钦定古今图书集成/历象汇编/岁功典/第057卷 > 《遵生八笺》 > 秋时幽赏

西泠桥畔醉红树

西泠在湖之西桥侧，为唐一庵墓。中有枫桕数株。秋
来霜红雾紫，点缀成林，影醉夕阳，鲜艳夺目。时携小
艇扶尊，登桥吟赏，或得一二新句，出奚囊《红叶笺》书
之。临风掷水，泛泛随流，不知飘泊何所。幽情耿耿撩
人，更于月夜相对。露湿红新，朝烟凝望，明霞艳日，岂
直胜于二月花也。“西风起处，一叶飞向尊前，意似秋”
色怜人，令我腾欢豪举，兴薄云霄，翩翩然神爽哉。何
红叶之得我耶。所患一朝枯朽，摧为爨桐。使西泠秋
色，色即是空，重惜不住色相，终为毕竟空也。谁能为
彼破却生死大劫哉！他日因果，我当作伤时命以吊。

宝石山下看塔灯

保叔为省中最高塔，“七级燃灯，周遭百盏，星丸错落，
辉煌烛天，极目高空，恍自九霄中下。灯影澄湖，水面
又作一种色相，霞须滉荡，摇曳长虹，夜静水寒，焰射
蛟窟。更喜风清湖白，光彩俨驾鹊桥，得生羽翰。便想
飞步绳河，彼岸忽闻钟磬，半空梵音，声出天上。”使我
欲念色尘，一时幻破，清净无碍。

《满家衖》，《赏桂花》。

桂花最盛处，惟南山龙井为多，而地名“满家衖”者，其
林若墉若栉，一村以市花为业，各省取给于此。秋时
策蹇入山看花，从数里外便触清馥。入径珠英琼树，
香满空山，快赏幽深，恍入灵鹫金粟世界。就龙井汲
水煮茶，更得僧厨山蔬野蔌作供，对仙友大嚼，令人
五内芬馥。归携数枝，作斋头伴寝，心清神逸，虽梦中
之我，尚在花境。旧闻仙桂生自月中，果否。若向托根
广寒，必凭云梯天路可折。何为常被平地窃去，疑哉。

《三“塔基” 听落雁》，

秋风雁来，惟水草空阔处择为栖止。湖上三塔基址，
草丰沙阔，雁多群呼下集，作解阵息所。携舟夜坐，时
听争栖竞啄，影乱湖烟，宿水眠云，声凄夜月。基畔呖
呖嘹嘹，秋声满耳，听之黯然，不觉一夜西风，使山头树冷浮红，湖岸露寒生白矣。此听不悦人耳，惟幽赏
者能共之。若彼听鸡声而起舞，听鹃声而感变者，是
皆世上有心人也，我则无心。

胜果寺月岩望月

胜果寺左，山有石壁削立，中穿一窦，圆若镜然。中秋
月满，与隙相射，自窦中望之，光如合璧。秋时当与诗
朋酒友赓和清赏，更听万壑江声，满空海色，自得一
种世外玩月意味。左为故宋御教场，亲军护卫之所，
大内要地，今作荒凉僻境矣。何如镜隙，阴晴常满，万
古不亏，区区兴废，尽入此石目中，人世搬弄，窃为冷
眼偷笑。

水乐洞雨后听泉

洞在烟霞岭下，岩石虚豁，谽谺邃窈，山泉别流，从洞
隙滴滴，声韵金石，且泉味清甘，更得雨后泉多，音之
清泠，真胜乐奏矣。每到，以泉沁吾脾，石漱吾齿。因思
苏长公云：“但向空山石壁下，受此有声无用之清流。”
又云：“不须写入薰风弦，纵有此声无此耳。”我辈岂无
耳哉？更当不以耳听，以心听。

资严山下看石笋

资严，在灵隐。隐西壁下有石，状若笋形，圆削卓立，高
可百尺，巑岏秀润，凌空插云。更喜四顾山峦，若层花
吐萼，皱縠叠浪，巍峨曲折，穿幽透深。林木合抱，皆自
岩窦拔起，不土而生。旧传此山韫玉，故腴润若此。但
山石间水迹波纹，不知何为有之，亦不知有自何时，
岂沧海桑田说也？更爱前后石壁，唐宋游人题名甚
多，进此有《枫林坞》，秋色变幻，种种奇观，窈窕崎岖，不
胜腾涉矣。时当把酒鲸吞，倚云长啸，使山谷骇，应，增
我济胜之力数倍。

北高峰顶观海云

北高峰，为湖山第一高处。绝顶环眺，目及数里。左顾
澄湖，匣开妆镜，金饼晶荧；右俯江波，绳引银河，玉虬
屈曲，前后城郭室庐，郊原村落，眇若片纸画图。雄哉！
目中之观哉！时间日晷将西，海云东起，恍见霄雾溟
蒙，朝烟霏拂，泄泄萦纡，英英层叠，横截半空，溷合无
际，四野晚山，浮浮冥漠矣。即此去地千尺，离俗数里，
便觉足蹑天风，著眼处、不知家隔何地。矧吾生过客，
原无罣碍。何为受彼，世缘束缚，不作尘外遐想。

策杖林园访菊

菊为花之隐者，惟隐君子山人家能蓺之，故不多见，
见亦难于丰美。秋来扶杖遍访城市林园，山村篱落，
更挈茗奴从事，投谒花主，相与对花谈胜，或评花品，
或较栽培，或赋诗相酬，介酒相劝，擎杯坐月，烧灯醉
花，宾主称欢，不忍热别。花去朝来，不厌频过，此兴何
乐时乎？东篱之下，菊可采也。千古南山，悠然见之，何
“高风隐德，举世不见。”元亮

“乘舟风雨。” “听芦。”

“秋来风雨怜人，独芦中声最凄黯。”余自河桥望芦过
处，一碧无际，归枕故丘，每怀拍拍。武林惟独山王江
泾百脚村多芦。时乎风雨连朝，能独乘舟卧听秋声
远近，瑟瑟离离，芦苇萧森，苍苍蔌蔌，或雁落哑哑，或
鹭飞濯濯，风逢逢而雨沥沥，耳洒洒而心于于，寄兴
幽深，放怀闲逸，舟中之人，谓非第一出尘阿罗汉耶？
“避嚣炎而甘寥寂者，当如是降伏其心。”

保叔塔顶观海日

保叔塔，游人罕登其巅。能穷七级，四望神爽。初秋时，
夜宿僧房，至五鼓起，登绝顶。东望海日将起，紫雾氤
氲，金霞漂荡，亘天光彩，状若长横疋练，圆走车轮。或
肖虎豹超骧，鸾鹤飞舞，五色鲜艳，过目改观。瞬息幻
化，变迁万状。顷焉，阳谷吐火，千山影赤，金轮浴海，闪
烁荧煌。火镜浮空，曈昽辉映。丹焰炯炯弥天，流光赫
赫动地。斯时惟启明在东，晶丸灿烂，众星隐隐，不敢
为颜矣。长望移时，令我目乱神骇。陡然狂呼，声振天
表。忽听筹报鸣鸡，树喧宿鸟，大地云开，露华影白。回
顾城市嚣尘，万籁滚滚生动。空中新凉逼人，凛乎不
可留也。下塔闭息，敛神迷目，尚为云霞眩彩。

《六和塔·夜玩风潮》。

浙江潮汛，人多从八月昼观，鲜有知夜观者。余昔焚
修，寺中燃点塔灯，夜午月色横空，江波静寂，悠悠逝
水，吞吐蟾光，自是一段奇景。顷焉，风色陡寒，海门潮
起，月影银涛，光摇喷雪，云移玉岸，浪卷轰雷，白练风
扬，奔飞曲折，势若山岳声腾，使人毛骨欲竖。古云：“十
万军声半夜潮。”信哉过眼惊心。因忆当年浪游，身共
水天飘泊。随潮逐浪，不知几作泛泛中人；此际沈吟，
始觉利名误我不浅。遥见浪中数点浮鸥，是皆南北
去来舟楫。《悲夫》二字，搬弄人间千古。曾无英雄打破，
尽为名利之梦。沈酣风波，自不容人唤醒。